hotchpotch/miracl-hf-unified huggingface dataset:
शंघाई सहयोग संगठन
शंघाई सहयोग संगठन ( Shanghai Cooperation Organization) या SCO ; सरल चीनी : 上海合作组织; परम्परागत चीनी: 上海合作組織; फीनयिन: Shànghǎi Hézuò Zǔzhī; रूसी: Шанхайская организация сотрудничества (ШОС), Shankhayskaya organizatsiya sotrudnichestva) यूरेशिया का राजनीतिक आर्थिक, और सैनिक संगठन है जिसकी स्थापना २००१ में शंघाई में चीन, कजाकिस्तान, किर्गिस्तान, रूस, तजाकिस्तान और उज्बेकिस्तान के नेताओं ने मिलकर की।
२४ जून २०१६ को भारत और पाकिस्तान को भी औपचारिक तौर पर अस्ताना म॓ॱ आयोजित शिखर सम्मेलन मेॱ संगठन का सदस्य बनाया गया।
तथ्य
चीन, कजकिस्तान, किर्गिस्तान, रूस और तजकिस्तान ने 1996 मेॱ "शंघाई V" नाम से सॱगठन की स्थापना शऺघाई मेऺ की । सन् 2001 मेॱ वापस शिऺघाई मे आयोजित शिखर सम्मेलन मेऺ उज्बेकिस्तान को शामिल कर "शंघाई VI" मेऺ बदल दिया गया जो अब शंघाई सहयोग संगठन ( Shanghai Cooperation Organisation) या SCO नाम से जाना जाता है। इसका मुख्यालय बीजिऺग मेऺ है।sco peace mission 2018 Russia k charbakul m hua jisme Bharat or Pakistan ki army n pahli bar bhag lia Shanghai सहयोग संगठन में भारत 2017 में शामिल हुआ है।
उल्टा हंस
उल्टा हंस (अंग्रेजी:Inverted Swan), एक 4-पेंस की नीले रंग की डाक टिकट है जिसे वेस्टर्न ऑस्ट्रेलिया द्वारा 1855 में जारी किया गया था। यह विश्व की पहली प्रतीप त्रुटित डाक टिकट थी। तकनीकी रूप से इसका फ्रेम उल्टा था।
1854 में, पश्चिमी ऑस्ट्रेलिया ने अपना पहला डाक टिकट जारी किया था जिस पर उपनिवेश का प्रतीक काला हंस छपा था। 1902 तक पश्चिमी ऑस्ट्रेलिया द्वारा छापी गयीं सभी डाक टिकटों पर यह प्रतीक छपा रहता था। 1 पेंस मूल्य की काले रंग की टिकट को ग्रेट ब्रिटेन में पर्किन्स बेकन द्वारा उत्कीर्ण किया गया था, जबकि अन्य मूल्यों की टिकटों जिनमें 4 पेंस की नीले रंग की टिकट भी शामिल है को, पर्थ में होरैस शिमशोन द्वारा अश्ममुद्रण विधि और हंस के चारों ओर विभिन्न फ्रेमों का उपयोग कर उत्पादित किया गया था।
चौधरी मुख्तार सिंह
चौधरी मुख्तार सिंह भारत के एक देशभक्त हिन्दीसेवी एवं शिक्षाविद थे।
1946 में वायसराय कौंसल के सदस्य चौधरी मुख्तार सिंह ने जापान और जर्मनी की यात्रा के बाद यह अनुभव किया था कि यदि भारत को कम समय में आर्थिक दृष्टि से उन्नत होना है तो जन भाषा में जन वैज्ञानिक बनाने होगे। उन्होने मेरठ के पास एक छोटे से कस्बे में "विज्ञान कला भवन" नामक संस्था की स्थापना की। हिन्दी मिडिल पास छात्रों को उसमें प्रवेश दिया। और हिन्दी के माध्यम से मात्र पांच वर्षों में उन्हें एमएससी के कोर्स पूरे कराकर "विज्ञान विशारद" की उपाधि से विभूषित किया। इस प्रकार के प्रयोग से वे देश की सरकार को दिशा देना चाहते थे कि जापान की भांति भारत का हर घर लघु उद्योग केन्द्र हो सकता है। दुर्भग्यवश दो स्नातकटोलियों के निकलने के बाद ही चोधरी साहब की मृत्यु हो गई और प्रदेश सरकार ने "विज्ञान कलाभवन" को इंटर कॉलेज बना दिया। वहां तैयार किए गए ग्रन्थों के प्रति भी कोई मोह सरकार का नहीं था। पर इस प्रयोग ने यह भी सिद्ध तो किया ही (अगर यह सिद्ध करने की जरूरत थी तो) कि जनभाषा ही आर्थिक उन्नति का रहस्य है। जनविज्ञान, विकास की आत्मा है।
जनभाषा ही जनतंत्र की मूल आत्मा को प्रतिबिनि्बत कर सकती है, यह बात गांधी जी ही नहीं और नेता भी जानते थे। तभी तो राजाजी कहते थे, 'हिन्दी का प्रश्न आजादी के प्रश्न के जुड़ा है'। और तभी तो आजाद हिन्द फौज की भाषा हिन्दी थी। तभी तो युवको को अंग्रेजी स्कूलों से हटा कर उनके अभिभावको ने हिन्दी एवं राष्ट्रीय विद्यालयों में भेजा था। लाल बहादुर शास्त्री आदि देशरत्न ऐसे ही विद्यालयों की उपज थे। हिन्दी परिवर्तन की भाषा थी, क्रान्ति का उद्बोधन थी उन दिनों।
आम्रपाली
आम्रपाली बौद्ध काल में वैशाली के वृज्जिसंघ की इतिहास प्रसिद्ध लिच्छवि राजनृत्यांगना थी। इनका एक नाम 'अम्बपाली' या 'अम्बपालिका' भी है। आम्रपाली अत्यन्त सुन्दर थी और कहते हैं जो भी उसे एक बार देख लेता वह उसपर मुग्ध हो जाता था। अजातशत्रु उसके प्रेमियों में था और उस समय के उपलब्ध सहित्य में अजातशत्रु के पिता बिंबसार को भी गुप्त रूप से उसका प्रणयार्थी बताया गया है। आम्रपाली को लेकर भारतीय भाषाओं में बहुत से काव्य, नाटक और उपन्यास लिखे गए हैं।
अंबपाली बुद्ध के प्रभाव से उनकी शिष्या हुई और उसने अनेक प्रकार के दान से बौद्ध संघ का महत् उपकार किया। उस युग में राजनर्तकी का पद बड़ा गौरवपूर्ण और सम्मानित माना जाता था। साधारण जन तो उस तक पहुँच भी नहीं सकते थे। समाज के उच्च वर्ग के लोग भी उसके कृपाकटाक्ष के लिए लालायित रहते थे। कहते हैं, भगवान तथागत ने भी उसे "आर्या अंबा" कहकर संबोधित किया था तथा उसका आतिथ्य ग्रहण किया था। धम्मसंघ में पहले भिक्षुणियाँ नहीं ली जाती थीं, यशोधरा को भी बुद्ध ने भिक्षुणी बनाने से मना कर दिया था, किंतु आम्रपाली की श्रद्धा, भक्ति और मन की विरक्ति से प्रभावित होकर नारियों को भी उन्होंने संघ में प्रवेश का अधिकार प्रदान किया।
आम्रपाली या अंबापली का जन्म लगभग 600-500 ईसा पूर्व अज्ञात अभिभावकों के लिए हुआ था, और उन्हें उसका नाम दिया गया था क्योंकि उनके जन्म के समय वे कहा गया था कि वे वैशाली में शाही उद्यान में से एक आम के पेड़ पर अनायास पैदा हुए थे। व्युत्पत्ति के अनुसार, उनके नाम पर वेरिएंट दो संस्कृत शब्दों के संयोजन से प्राप्त हुए हैं: "अमरा", जिसका अर्थ है आम और "पल्लवा", जिसका अर्थ है युवा पत्ते या स्प्राउट्स। यहां तक कि एक युवा युवती के रूप में, वह असाधारण सुंदर थी ऐसा कहा जाता है कि महामनमैन के नाम से एक सामंती स्वामी इतनी लुभा रहा था कि वह अपने राज्य को छोड़कर अम्बारा गांव में चला गया, वैशाली में एक छोटे से गांव।
भगवान बुद्ध राजगृह जाते या लौटते समय वैशाली में रुकते थे जहाँ एक बार उन्होंने अंबपाली का भी आतिथ्य ग्रहण किया था। बौद्ध ग्रंथों में बुद्ध के जीवनचरित पर प्रकाश डालने वाली घटनाओं का जो वर्णन मिलता है उन्हीं में से अंबपाली के संबंध की एक प्रसिद्ध और रूचिकर घटना है। कहते हैं, जब तथागत एक बार वैशाली में ठहरे थे तब जहाँ उन्होंने देवताओं की तरह दीप्यमान लिच्छवि राजपुत्रों की भोजन के लिए प्रार्थना अस्वीकार कर दी, वहीं उन्होंने गणिका अंबपाली की निष्ठा से प्रसन्न होकर उसका आतिथ्य स्वीकार किया। इससे गर्विणी अंबपाली ने उन राजपुत्रों को लज्जित करते हुए अपने रथ को उनके रथ के बराबर हाँका। उसने संघ को आमों का अपना बगीचा भी दान कर दिया था जिससे वह अपना चौमासा वहाँ बिता सके।
इसमें संदेह नहीं कि अंबपाली ऐतिहासिक व्यक्ति थी, यद्यपि कथा के चमत्कारों ने उसे असाधारण बना दिया है। संभवत वह अभिजात कुलीना थी और इतनी सुंदर थी कि लिच्छवियों की परंपरा के अनुसार उसके पिता को उसे सर्वभोग्या बनाना पड़ा। संभवत उसने गणिका जीवन भी बिताया था और उसके कृपापात्रों में शायद मगध का राजा बिंबिसार भी था। बिंबिसार का उससे एक पुत्र होना भी बताया जाता है। जो भी हो, बाद में बुद्ध के उपदेश से प्रभवित हो आम्रपाली ने बुद्ध और उनके संघ की अनन्य उपासिका हो गई थी और उसने अपने पाप के जीवन से मुख मोड़कर अर्हत् का जीवन बिताना स्वीकार किया।
स्कैनिंग इलेक्ट्रॉन सूक्ष्मदर्शी
स्कैनिंग इलेक्ट्रॉन सूक्ष्मदर्शी एक प्रकार का सूक्ष्मदर्शी होता है।
स्टीरियो सूक्ष्मदर्शी
स्टीरियो सूक्ष्मदर्शी एक प्रकार का सूक्ष्मदर्शी होता है।
हैंस क्रिश्चियन ग्रैम
हैंस क्रिश्चियन जोअशिम ग्रैम (१३ सितंबर १८५३ - १४ नवम्बर १९३८) एक डेनिश जीवाणु वैज्ञानिक थे।
माथ्यु रिका
माथ्यु रिका का जन्म सन् १९४६ १५ फरवरीको फ्रान्सकी ईक्स‍-ले-बाँ नामक सुन्दर जगह पर हुई थी। उनके पिता जँ-फ्रँस्वा रवेल एक वहुत बडे चिन्तक एवं पत्रकार थे। माथ्यु रिका अभि नेपालके वौद्धनाथ स्तुपाके नजदिक शेचेन गुम्बामे रहेते हैँ।
सारला दास
सारला दास ओड़िया के महान कवि थे जिन्होने ओडिया में महाभारत तथा बिलङ्का रामायण की रचना की। उनका समय पन्द्रहवीं शती का है। उन्हें ओड़िया का आदिकवि कहा जाता है।
सारला दास का जन्म ओड़िशा के जगत सिंह जिला में 'तेन्तुलिपदा' नामक स्थान पर हुआ था। उनका मूल नाम 'सिद्धेश्वर परिड़ा' था। सारला दास द्वारा रचित महाभारत में भी संस्कृत महाभारत के समान १८ पर्व हैं। किन्तु अनेक स्थानों पर सारला दास ने अपनी मौलिकता दर्शाते हुए अनेक प्रसंग जोड़े हैं।
कृषि विज्ञान
कृषि विज्ञान प्राकृतिक, आर्थिक और सामाजिक विज्ञान आदि को समेटे हुए एक बहुविषयक क्षेत्र है।
इस क्षेत्र में निम्नलिखित पर अनुसंधान एवं विकास कार्य किए जाते हैं:-  कृषि उत्पादकता को बढ़ाने तथा कायम रखने में कृषि वैज्ञानिकों द्वारा किए गए कार्यों की महत्वपूर्ण भूमिका है। कृषि वैज्ञानिक खेती-फसलों तथा पशुओं पर अध्ययन करते हैं तथा उनकी मात्रा तथा गुणवत्ता में सुधार के लिए मार्ग तैयार करते हैं। वे कम श्रम के साथ फसलों की मात्रा और गुणवत्ता में सुधार, कीट तथा खरपतवारों पर सुरक्षित और प्रभावी तरीके से नियंत्रण और मृदा तथा जल संरक्षण में सुधार के उपायों के सुझाव देते हैं। वे कच्चे कृषि माल को उपभोक्ताओं के लिए आकर्षक तथा स्वास्थ्यकर खाद्य उत्पादों में परिवर्तित करने की पद्वतियों से जुड़े अनुसंधान कार्य करते हैं।
कृषि विज्ञान का जैविकीय विज्ञान से निकट का संबंध है, तथा कृषि वैज्ञानिक कृषि से जुड़ी समस्याओं को हल करने में जीवविज्ञान, रसायन विज्ञान, भौतिकी, गणित और अन्य विज्ञानों के सिद्वान्तों का प्रयोग करते हैं। वे मौलिक जैविकीय अनुसंधानों तथा जैव-प्रौद्योगिकी के जरिए प्राप्त ज्ञान को कृषि की उन्नति के लिए लागू करने के लिए अक्सर जैविक वैज्ञानिकों के साथ मिलकर कार्य करते हैं।
कई कृषि वैज्ञानिक मौलिक या अनुप्रयुक्त अनुसंधान तथा विकास के क्षेत्र में कार्य करते हैं। अन्य अनुसंधान और विकास कार्यों का प्रबंधन तथा संचालन करते हैं अथवा उन कम्पनियों में विपणन या उत्पादन कार्यों का प्रबंधन करते हैं जो खाद्य उत्पादों या कृषि रसायनों के उत्पादन, आपूर्ति तथा मशीनरी से जुड़ी हैं। कुछेक कृषि वैज्ञानिक बिजनेस फर्मों, निजी ग्राहकों या सरकार के परामर्शदाता के तौर पर कार्य करते हैं।
कृषि वैज्ञानिकों के विशेषज्ञता के क्षेत्र के अनुरूप उनके द्वारा किए जाने वाले कार्यों की प्रकृति में भिन्नता रहती है।
कृषि इंजीनियरी
कृषि उत्पादन एवं प्रसंस्करण के लिये प्रयुक्त इंजीनियरी कृषि इंजीनियरी कहलाती है। यह पशु जीवविज्ञान, पादप जीवविज्ञान, यांत्रिक इंजीनियरी, सिविल इंजीनियरी तथा रसायन इंजीनियरी को मिलाकर काम करती है।
प्रतियोगिता परीक्षा
प्रतियोगिता परीक्षा (competitive examination) उस परीक्षा को कहते हैं जिसे परिणाम के आधार पर परीक्षार्थियों की प्रावीण्य सूची या मेरिट लिस्ट बनती है। यदि यह परीक्षा "n" स्थानों को भरने के लिये की गयी है तो प्रावीण्य सूची में सबसे अधिक अंक पाने वाले पहले "n" अभ्यर्थियों को 'उतीर्ण' (पास) माना जाता है।
अंतर्राष्ट्रीय अफ़्रिकी बाल दिवस
सर्वप्रथम अफ्रिकी युनिटी संगठन द्वारा मनाया जाने वाला यह दिवस 16 जून 1९७6 को दक्षिण अफ्रिका के टोयोटा में बेहतर शिक्षा के अधइकार के लिए छात्रों द्वारा किए गए प्रदर्शन की स्मृति में मनाया जाता है। इसके द्वारा अफ्रिकी बालकों की शिक्षा की आवश्यकताओं के बारे में जागरुकता लाने की कोशिश की जाती है।
युवा दिवस
विभिन्न देशों में अलग-अलग तिथियों को अपने देश के युवाओं की किसी महत्वपूर्ण गतिविधी की स्मृति में यह दिवस मनाया जाता है।
युवा दिवस (दक्षिण अफ्रिका)
16 जून 1976 को दक्षिण अफ्रिका के टोएटा में दस हजार काले स्कूली छात्रों द्वारा अपनी खराब गुणवत्ता वाली शिक्षा के खिलाफ तथा अपनी भाषा में बात करने के अधिकार के लिए किए गए प्रदर्शन की याद में यह दिवस मनाया जाता है। लगभग आधे मील लंबे इस प्रदर्शन में सैंकड़ों छात्रों को गोली मार दी गई तथा हजारों व्यक्ति घायल हो गए।
सकाल प्रचालन तंत्र
सकाल प्रचालन तंत्र (real-time operating system या RTOS) ऐसा प्रचालन तंत्र है जिसका विकास विशेष रूप से 'रीयल-टाइम' कार्यों के लिये किया गया हो। जिन कार्यों को किसी समयावधि के अन्दर ही पूरा न कर पाने की स्थिति में उस कार्य के परिणाम की गुणवत्ता कम या खराब हो जाय उन्हें 'रीयल टाइम' कार्य कहा जाता है। ऐसे प्रचालन तंत्र अनुप्रयोग द्वारा मांगी गयी सेवा को बिना समय गवांये ही पूरा करते हैं। वस्तुत: मांगी गयी सेवा को प्रदान करने में ये भी कुछ समय लेते हैं किन्तु वह समय इतना कम होता है कि कार्य की गुणवत्त पर असर नहीं पड़ता। इसके अलावा लिया जाने वाला समय की अधिकतम सीमा पूर्वनिर्धारित (predictable) होती है। इन विशेषताओं के कारण सकाल प्रचालन तंत्र प्रोग्रामकर्ता को नियन्त्रित की जाने वाली प्रक्रिया पर अधिकतम नियन्त्रण की सुविधा प्रदान करता है।
सिंध डाक
सिंध डाक, एक प्राचीन भारतीय डाक प्रणाली और एशिया की पहली चिपकने वाली डाक टिकट का नाम है, जिसे ब्रिटिश शासन के दौरान उसके अन्तर्गत आने वाले समूचे दक्षिण एशियाई क्षेत्रों मे प्रयोग किया जाता था। डाक टिकट का नाम सिन्ध डाक तत्कालीन भारत के सिन्ध इलाके मे प्रयोग में आने वाली डाक प्रणाली जिसे हिन्दी में डाक कहा जाता है, के नाम पर रखा गया था जिसमें हरकारे डाक लेकर दौड़ा करते थे और उनका भुगतान उनके द्वारा तय की गयी कुल दूरी और उठाई गयी कुल डाक के अनुसार किया जाता था।
जोजेफ विलियम मेलार्ड टर्नर
जोजेफ मैलार्ड विलियम टर्नर (23 अप्रैल 1775 - 19 दिसम्बर 1851) इंगलैण्ड के चित्रकार थे।
बाल्यकाल से ही टर्नर चित्रकारी किया करते थे। उनके पिता इन चित्रों को अपने केश कर्तनालय में रखते थे और हजामत का कार्य करते करते लगे हाथ उन्हें बेच भी लेते थे। 11 साल की उम्र में उन्होंने सोहो अकादेमी में अपनी शिक्षा शु डिग्री की और कुछ ही वर्ष के बाद रायल अकादेमी के विद्यालय में प्रवेश किया। चित्रकारी में पारंगत होने का उन्होंने बीड़ा उठाया था। आर्किटेक्ट और एनग्रेवर्स के छोटे मोटे कामों में वे अक्सर मदद किया करते थे जिससे उनका गुजारे लायक उपार्जन भी हो जाया करता था। इन्हीं दिनों टर्नर की गिर्तिन नामक जल-रंग-विशारद चित्रकार (water colourist) से भेंट हुई। ये दोनों चित्रकार डॉक्टर टॉमस मनरो के निवासस्थान पर मिला करते थे। चित्रों के बारे में बाद विवाद तथा आलोचनाएँ हुआ करती थीं। मनरो बड़े उदार व्यक्ति थे। चित्रकारों से वे बड़ा प्रेम करते थे और उनकी आर्थिक एवं नैतिक सहायता भी किया करते थे।
सन् 1797 में टर्नर ने अपना तैलचित्र प्रथम रायल अकादेमी में प्रदर्शित किया। इन्हीं दिनों किसी मासिक पत्रिका से उनको अनुबंध मिला। टर्नर को इस अनुबंध के अनुसार जगह जगह प्रवास करना था। प्रकृति के स्थानीय रेखाचित्र बनाने थे। इस कार्यभार के परिणामस्वरूप टर्नर की प्रकृतिचित्रण की एक अपनी विशिष्ट शैली बन गई।
कोज़्ोन्स (1752-99) के जलचित्र टर्नर ने जब देखे, उन्हें ज्ञात हुआ कि काव्यमय सौंदर्य की सृष्टि निसर्ग के अप्रत्याशित रंगों और भावों में होती है। प्रकृति का सौंदर्य अपने में स्वयं पूर्ण है और चित्रकार को सौंदर्य दर्शन करने के लिये प्रकृति की ही शरण लेनी होगी।
टर्नर को 1799 में रायल अकादेमी का सहकारी सदस्य चुना गया और 1802 में वे पूर्ण सदस्य बन गए। अब उनकी कीर्ति फैलने लगी। धनार्जन भी बिना किसी रुकावट के चलता रहा। टर्नर अब अकाश, मेघ, सागर आदि का बदलता रूप अपने चित्रपटलों पर अंकित करने लगे।
उदाहरणस्वरूप, "युलेसिस और पालिफिमस" नामक चित्र-यह निसर्ग की एक झाँकी (vision) का आंतरिक दृश्य है। बादलों के पलायित खंड, रंगों के बदलते भाव, प्रकाशपुंजों की "स्वर्णमयी अप्सर रमणी; मानों टर्नर के इस चित्र में अवारित दिखाई देते हैं। घनीभूत वातावरण के पार्श्वपटल पर चमकते दमकते, बदलते, संध्याराग अनुभूत रागिणी समान बज उठते हैं। आंत्वान वात्तो की कला प्रकाश पर आधारित थी। वात्तों के बाद टर्नर ने यूरोपीय कला को छायाप्रकाश के तर्क से मुक्तकिया। उनके चित्रों में प्रकाश ही महत्व रखता है। प्रकाश को आधार बनाकर 19वीं शताब्दी में मोने, रेन्वा, सोरा, आदि चित्रकारों ने जो आंदोलन शु डिग्री किया उसकी प्रस्तावना हम टर्नर के निसर्ग चित्रों में पूरी तरह से पाते हैं।
"तेमरैर समर नौका का आखरी प्रवास" चित्र में इंग्लैंड को नेपोलियऩ पर मिली हुई विजय का एक गर्वपूर्ण जयघोष है।
रस्किनने अपने फ़ मॉडर्न पेंटर्सफ़ नामक कला के आलोचनात्मक ग्रंथ में टर्नर की बड़ी प्रशंसा की टर्नर ने जीवन पर्यंत विवाह नहीं किया लेकिन गृहस्थ जीवन बिताने की उनकी बड़ी अभिलाषा थी। वे अपना दिन दो प्रकार से व्यतीत करते थे। उनका एक रूप महान चित्रकार का था, जब वे अपने स्टूडिओ में बड़े बड़े लोगों से मिलते जुलते थे और कला संबंधी विषयों पर विचार आलोचनाएँ किया करते थे। अपने दूसरे रूप में वे संशयास्पद बस्ती में किसी न किसी महिला के साथ शराब एवं विलासिता में, भोगसुलभ लोलुपता में, टर्नर के बदले "बूथ" नाम से अपना परिचय देते थे। इस तरह उनका समय बीत जाता था।
दिसंबर 1851 में लंदन शहर में टर्नर का देहांत हुआ। वे सफल एवं संपन्न चित्रकार थे। उन्होंने अपनी सारी संपत्ति कला और कलाकारों के हितार्थ समर्पित कर दी।
पंच द्राविड़
द्राविड़ देश संप्रति मद्रास से कन्याकुमारी तक माना जाता है, परंतु प्राचीन ग्रंथों के प्रमाणों से विंध्य पर्वत के दक्षिण में स्थित भारत का विभाग द्राविड़ देश माना जाता है अथवा केवल द्राविड़ ब्राह्मणों का मद्रास से कन्याकुमारी तक का प्रदेश और महाराष्ट्र, गुर्जर आदि द्राविड़ ब्राह्मणों का विंध्य पहाड़ का दक्षिण प्रदेश मानना उचित होगा।
द्राविड़ ब्राह्मणों के पाँच भेद होने से पंचद्राविड़ शब्द प्रचलित हुआ है। वे भेद है - कर्णाट, तैलंग, गुर्जर, मध्यदेशग (महाराष्ट्र) और द्राविड़ (स्कं., सै.खं.उ.)। ब्राह्मणों के ये भेद देशों के नाम से हुए हैं। पंचद्राविड़ ब्राह्मणों में भी अनेक भेद प्रसिद्ध हैं जैसे महाराष्ट्र ब्राह्मणों में चित्तपावन, (कोंकणस्थ), देशस्थ, कह्राड़े, देवरुखे आदि। पंचद्राविड़ ब्राह्मणों में कृष्ण यजुर्वेद की अनेक शाखाओं से तथा सूत्रों के ब्राह्मण मिलते हैं, जैसे तैत्तिरि, आपस्तंब बौधायन आदि। एवं शुक्ल यजुर्वेद की कण्व और माध्यंदिन, सामवेद की रामायणी कौथुमी आदि अनेक शाखाएँ उपलब्ध हैं। अथर्ववेद की परंपरा से अध्ययन करनेवाले और शुद्ध अथर्ववेदी ब्राह्मण प्राय: पंचद्राविड़ों में मिलते हैं।
बुरुशस्की
बुरुशस्की एक भाषा है जो पाक-अधिकृत कश्मीर के गिलगित-बल्तिस्तान क्षेत्र के उत्तरी भागों में बुरुशो समुदाय द्वारा बोली जाती है। यह एक भाषा वियोजक है, यानि विश्व की किसी भी अन्य भाषा से कोई ज्ञात जातीय सम्बन्ध नहीं रखती और अपने भाषा-परिवार की एकमात्र ज्ञात भाषा है। सन् २००० में इसे हुन्ज़ा-नगर ज़िले, गिलगित ज़िले के उत्तरी भाग और ग़िज़र ज़िले की यासीन व इश्कोमन घाटियों में लगभग ८७,००० लोग बोलते थे। इसे जम्मू और कश्मीर राज्य के श्रीनगर क्षेत्र में भी लगभग ३०० लोग बोलते हैं। भारत में बुरुशस्की के अलावा केवल मध्य प्रदेश व महाराष्ट्र के सीमावर्ती बुलढाणा क्षेत्र की निहाली भाषा ही दूसरी ज्ञात भाषा वियोजक है।
हिन्दी में दो लिंग होते हैं: स्त्रीलिंग और पुल्लिंग। संस्कृत में तीन होते हैं: स्त्रीलिंग, पुल्लिंग और नपुंसकलिंग। बुरुशस्की में चार लिंग होते हैं जिनसे संज्ञाओं का रूप बदला जाता है:
लिंग के आधार पर संज्ञाओं को बहुवचन बनाने के लिए उनके अन्त में अलग-अलग प्रत्यय जोड़े जाते हैं:
उदाहरण के लिए:
संस्कृत की तरह बुरुशस्की में भी संज्ञाओं में कारक रूप देखे जा सकते हैं:
बुरुशस्की में शरीर के अंगों और सम्बन्धी लोगों को बिना उनका बोलने वाले वाचक से सम्बन्ध बताए सम्बोधित नहीं करा जा सकता। यानि केवल "माँ" के लिए कोई शब्द नहीं है, बल्कि "मेरी माँ", "तेरी/तुम्हारी/आपकी माँ" या "उसकी/उनकी माँ" कहना पड़ता है, जिसमें पहले उपसर्ग और फिर माँ के लिए मूल जड़ (जो "मी") है जोड़े जाते हैं:
बुरुशस्की एक विंशाधारी भाषा है, यानि इसमें संख्याएँ बीस की समूहों में संगठित करी जाती हैं और चालीस के लिए शब्द "दो-बीस" के बराबर है।
2010 फ़्रेंच ओपन टेनिस प्रतियोगिता
2010 फ़्रेंच ओपन (रोलाँ गारो) पेरिस, फ़्राँस में 23 मई से 6 जून, 2010 तक आयिजित हुआ।
बिश्केक
बिश्केक (किरगिज़: Бишкек), जिसे पहले पिश्पेक और फ़्रूनज़े के नामों से भी जाना जाता था, मध्य एशिया के किरगिज़स्तान देश की राजधानी और सबसे बड़ा शहर है। यह उस देश के चुय प्रांत की राजधानी भी है।
बिश्केक का नाम किरगिज़ भाषा के उस शब्द से उत्पन्न हुआ माना जाता है जिस से किरगिज़स्तान का राष्ट्रीय पेय, कूमीस (घोड़ी के दूध से बनी शराब-युक्त लस्सी), मंथा जाता है। सन् १८२५ में चुय नदी की एक उपनदी के किनारे ख़ोक़न्द के किरगिज़ों ने एक क़िले की स्थापना करी। जब यह इलाक़ा रूसी साम्राज्य में शामिल हुआ तो बहुत से रूसी लोग यहाँ आ बसे और इस शहर का नाम १८६२ में 'पिश्पेक' हो गया, जो रूसियों द्वारा 'बिश्केक' का ग़लत उच्चारण था। १९२६ में सोवियत संघ बनाने के बाद इस शहर का नाम इस इलाक़े में पैदा हुए बोल्शेविक क्रांतिकारी मिख़ाईल फ़्रून्ज़े के नाम पर 'फ़्रून्ज़े' रख दिया गया। १९९१ में किर्गिज़स्तान के आज़ाद होने के बाद उस देश की संसद ने इस शहर का ऐतिहासिक 'बिश्केक' नाम फिर से बहाल कर दिया।
बिश्केक ८०० मीटर (२,६०० फ़ुट) की ऊँचाई पर किरगिज़ आला-तू पर्वत शृंखला के उत्तरी छोर पर बसा है। किरगिज़ आला-तू स्वयं तियान शान शृंखला की एक उपशाखा है। यह पूरा इलाक़ा चुय नदी के जलसम्भर क्षेत्र में आता है। बिश्केक चौड़ी सड़कों का एक शहर है जिसमें अधिकतर स्थानों से ऊँचे पर्वत नज़र आते हैं। यहाँ सोवियत-शैली की फ़्लैट-वाली इमारतें हैं जिनके नीचे बीच में अक्सर आँगन होते हैं। बिश्केक शहर बहुत से वृक्षों से हरा-भरा है जो गर्मियों में शहरियों को ठंडी छाया प्रदान करते हैं। बिश्केक में सबसे अधिक गरमी ४२.८ सेंटीग्रेड तक पहुँच चुकी है जबकि सबसे सर्दी -३४ सेंटीग्रेड तक जा चुकी है।
जँ-फ्रँस्वा रवेल
जँ-फ्रँस्वा रवेल Jean-François Revel  का जन्म सन् १९२४ को जनवरी १९ तारिखका दिन फ्रान्सके मार्सेईमेँ हुवा था। सन् २००६ को अप्रिल ३० तारिखके दिन फ्रान्सके भाल-दो-मार्न शहरमेँ मृत्यु हुई। जँ-फ्रँस्वा रवेल एक प्रख्यात चिन्तक एवं पत्रकार थेँ। उन्होँने अपने पुत्र माथ्यु रिका के साथ मिलकर काठमांडु स्थित हात्तीबन रिजोर्टमेँ लिखिहुई पुस्तक The Monk and the Philosopher प्रसिद्ध है। ‍‍
गोमूत्र
गोमूत्र (गाय का मूत्र) पंचगव्यों में से एक है। जबकि गोमूत्र और गोबर का खाद के रूप में लाभ होता है, शोधकर्ता बीमारियों को ठीक करने के किसी भी अन्य दावे को खारिज करते हैं और इसे छद्म विज्ञान मानते हैं। गोमूत्र लीवर के उचित कामकाज को बढ़ाने में भी मदद करता है। इससे स्वस्थ शुद्ध रक्त का अधिक उत्पादन होता है; अंततः मानव शरीर को उच्च रोग प्रतिरोधक शक्ति प्रदान करना। हमारे स्वास्थ्य को बनाए रखने के लिए हमारे शरीर को बहुत कम मात्रा में लवण की आवश्यकता होती है। उन्हें सूक्ष्म पोषक तत्व के रूप में जाना जाता है, और उन्हें मूत्र के माध्यम से शरीर से बाहर निकाल दिया जाता है। इससे मानव शरीर में जल्दी बुढ़ापा आने के संकेत मिलते हैं। दूसरी ओर, गोमूत्र में ये सभी सूक्ष्म पोषक तत्व होते हैं; इसलिए, किसी भी रूप में इसका सेवन मानव शरीर में इन विशेष तत्वों की कमी की खाई को भर देगा। इस प्रकार, उम्र बढ़ने की प्रक्रिया आस्थगित है; इसलिए गोमूत्र को 'जीवन का अमृत' कहा जाता है। गोमूत्र न केवल मानव शरीर को प्रतिकूल प्रभावों से बचाने के लिए सिद्ध हुआ है, बल्कि इसके विपरीत, मानव हृदय और मस्तिष्क को शक्ति प्रदान करता है और इस प्रकार मानसिक तनाव विकारों से बचता है, इसलिए तंत्रिका तंत्र की कई समस्याओं को कम करता है। गोमूत्र में भी सोने और तांबे की तरह बहुत कम मात्रा में लवण होते हैं। गोमूत्र का सेवन हमारे शरीर में नमक की इस कमी को पूरा करता है। मानव शरीर में इन लवणों की उपस्थिति रोगों के प्रति प्रतिरोधक शक्ति प्रदान करने के लिए अच्छी होती है। इसके अलावा, यह पाया गया है कि पर्यावरण में मौजूद विद्युत धाराओं की किरणें, जिन्हें आमतौर पर विद्युत-चुंबकीय विकिरण के रूप में जाना जाता है, मानव शरीर पर लाभकारी प्रभाव साबित होती हैं जब शरीर ऐसी धाराओं को अवशोषित करता है। कॉपर में विद्युत धारा की उच्च चालकता का मूल गुण होता है। इसलिए मानव शरीर द्वारा गोमूत्र से अवशोषित तांबे की उपस्थिति, हमारे शरीर के माध्यम से इन अत्यंत छोटी धाराओं के आसान मार्ग में मदद करती है, जिससे अंततः बेहतर स्वास्थ्य प्राप्त होता है।
संयुक्त राज्य अमेरिका पेटेंट मार्क मार्क कार्यालय द्वारा दिए गए पेटेंट (कोई 6410059 और नंबर 6896907) नहीं हैं। इन पेटेंटों को एक "भारतीय नवाचार" दिया गया है जिसने साबित किया है कि गोमूत्र एंटीबायोटिक्स, एंटी-फंगल एजेंट और कैंसर विरोधी दवाओं को भी अधिक प्रभावी बना सकता है। ये पेटेंट काउंसिल ऑफ साइंटिफिक एंड इंडस्ट्रियल रिसर्च (सीएसआईआर) के नाम पर, गौ विज्ञान विज्ञान केंद्र के सहयोग से हैं। इसका मतलब यह नहीं है कि अमेरिकी पेटेंट कार्यालय खोजों को मान्यता देता है या मान्य करता है। इसका सीधा सा मतलब है कि वे अपने ऊपर सीएसआईआर के अधिकारों को पहचानते हैं। गोमूत्र के औषधीय गुणों और गायों के मूत्र (और अन्य जानवरों नहीं) के स्पष्ट चिकित्सीय लाभों के ऐसे दावों की वैधता अभी भी एक बहस का मुद्दा है। यह सर्वविदित है कि यह पेटेंट नहीं है, लेकिन जानवरों के अध्ययन और मानव में नैदानिक ​​परीक्षणों से परिणाम है जो प्रभावशीलता को प्रमाणित करते हैं। कोई पशु अध्ययन नहीं है और मानव नैदानिक ​​परीक्षण और पंचगव्य (गाय का गोबर, गोमूत्र और गाय का दूध) कोशिकाओं की रेखाओं (इन विट्रो) पर भी कठोरता से परीक्षण नहीं किया गया है। दावा किए गए चिकित्सा लाभों के लिए कोई सहकर्मी-समीक्षा और समर्थन वाले वैज्ञानिक आधार नहीं हैं और इस प्रकार इन्हें छद्म विज्ञान के रूप में वर्गीकृत किया गया है।
गुजरी महल
हरियाणा के हिसार क़िले में स्थित महल आज भी सुल्तान फ़िरोज़ शाह तुग़लक़ और की अमर प्रेमकथा की गवाही दे रहा है। महल भले ही आगरा के ताजमहल जैसी भव्य इमारत न हो, लेकिन दोनों की पृष्ठभूमि प्रेम पर आधारित है। ताजमहल मुग़ल बादशाह शाहजहां ने अपनी पत्नी मुमताज़ की याद में १६३१ में बनवाना शुरू किया था, जो २२ साल बाद बनकर तैयार हो सका। हिसार का महल १३५४ में फ़िरोज़ शाह तुग़लक़ ने अपनी प्रेमिका के प्रेम में बनवाना शुरू किया, जो महज़ दो साल में बनकर तैयार हो गया। महल में काला पत्थर इस्तेमाल किया गया है, जबकि ताजमहल बेशक़ीमती सफ़ेद संगमरमर से बनाया गया है। इन दोनों ऐतिहासिक इमारतों में एक और बड़ी असमानता यह है कि ताजमहल शाहजहां ने मुमताज़ की याद में बनवाया था। ताज एक मक़बरा है, जबकि महल फ़िरोज़ शाह तुग़लक़ ने के रहने के लिए बनवाया था, जो महल ही है।
फरहान अख्तर
फ़रहान अख़्तर (
सबद
सबद या शब्द का प्रयोग हिंदी के संत-साहित्य में बहुलता से हुआ है। बड़थ्वाल ने गरीबदास के आधार पर लिखा है कि "शब्द, गुरु की शिक्षा, सिचण, पतोला, कूची, बाण, मस्क, निर्भयवाणी, अनहद वाणी, शब्दब्रह्म और परमात्मा के रूप में प्रयुक्त हुआ है"
"सबद" या "शब्द" प्राय: गेय होते हैं। अत: राग रागिनियों में बँधे पर "सबद" या शब्द कहते जाते रहे हैं। सिद्धों से लेकर निर्गुणी, सगुणी सभी संप्रदाय के संत अथवा भक्तों ने विविध राग रागिनियों में पदरचना की है। परंतु प्रत्येक गेय पद सबद नहीं कहा जाता। संतों की अनुभूति "सबद" कहलाती है। कबीर की रचनाओं में "सबद" का बहुत प्रयोग हुआ है और भिन्न भिन्न अर्थों में हुआ है। हजारीप्रसाद द्विवेदी ने अपने "हिंदी साहित्य का आदिकाल" शीर्षक ग्रंथ में लिखा है, संवत् 1715 की लिखी हुई एक प्रति से संगृहीत और गोरखबानी में उद्धृत पदों को "सबदी" कहा गया है। कबीर ने संभवत: वहीं से "सबद" ग्रहण किया होगा।"
नाथों का व्यापक प्रभाव केवल उनके मत या विचारों तक ही सीमित नहीं रहा, उनकी अभिव्यक्ति के विविध प्रकारों ने भी उनके परवर्ती हिंदी संतों को प्रभावित किया है। संत तो प्राय: जनता में प्रचलित भावप्रकाश की शैली को और भाषारूप को अपनाया करते हैं जिससे उनके विचार शीघ्र ही उसमें संचरित हो सकेंनाथों ने सिद्धों से और विभिन्न संप्रदायों संतों ने नाथों से यदि "सबद" या पद शैली ग्रहण की तो यह स्वाभाविक ही था। निर्गुणी संतों के "साखी" और "सबद" अत्यधिक प्रचलित हुए। कई बार ये दोनों शब्द एक दूसरे के पर्यायवाची बनकर भी व्यवहृत होते रहे। बड़थ्वाल का मत है कि "विषय की दृष्टि से इन दोनों में बहुधा कुछ अंतर लक्षित होता है। "सबद" का प्रयोग भीतरी तथा अनुभव आह्लाद के व्यक्तीकरण के लिए किया जाता है और साखी का प्रयोग दैनिक जीवन में लक्षित होनेवाले व्यावहारिक अनुभव को स्पष्ट करने में हुआ करता है।" इसका अर्थ यह हुआ कि "सबद" आत्मानुभूति है और साखी बाह्यानुभूति। परंतु संत वाङ्मय के अनुशीलन से "साखी" और "सबद" का यह भेद सदा परिलक्षित नहीं होता। स्वयं बड़थ्वाल ने भी एक स्थल पर स्वीकार किया कि "कभी कभी इनमें से एक दूसरे की जगह भी व्यवहृत हुआ देखा जाता है। "सबद के संबंध में एक बात निश्चित है कि उन्हें राग रागिनियों में कहने की पुरानी परिपाटी रही है। इसी से कबरी के "सबद" विषयों के अनुसार विभाजित न होकर राग रागिनियों के अनुसार अधिक विभाजित पाए जाते हैं।
लीज़ा ऐन
लीज़ा ऐन (जन्म: मई 9, 1972) एक पॉर्न फिल्म अभिनेत्री है।
लीज़ा ऐन का जन्म पेनसिल्वेनिया के ईस्टन शहर में हुआ था। उन्होंने अपने महाविद्यालय के खर्च के लिए पैसों का इंतज़ाम करने के लिए सन् 1990 के आसपास कामुक नृत्य की शुरुआत की जहां वह एक प्रमाणित दंत चिकित्सा सहायक बनी। जुलाई 1993 में, वह वयस्क लोगों के लिए दिखाई जाने वाली फ़िल्मों की अभिनेत्री बन गई, लेकिन एड्स] के डर से सन् 1997 में इसे छोड़ दिया। सेक्स उद्योग में एक एजेंट और बाद में एक कलाकार के रूप में भी वापस लौटने से पहले, उन्होंने देश भर के स्ट्रिप क्लबों में एक विशेष नर्तकी के रूप में कई साल के दौरों में अपना समय व्यतीत किया। उनकी प्रतिभा एजेंसी, क्लीयर टैलेंट मैनेजमेंट (Clear Talent Management) का गठन नवम्बर 2006 में हुआ था, और बाद में उसका नाम बदलकर लीज़ा ऐन्स टैलेंट मैनेजमेंट (Lisa Ann's Talent Management) कर दिया गया। अब सेयमोर बट्स की लाइटहाउस एजेंसी (Lighthouse Agency) के साथ इसका विलय कर दिया गया है।
अक्टूबर 2, 2008 को, "हू'ज़ नेलिं' पेलिन?" में अभिनय करने के लिए लीज़ा ऐन के चुने जाने की पुष्टि की गई जिसमें वर्ष 2008 के रिपब्लिकन उपराष्ट्रपति पद के उम्मीदवार सारा पॉलिन की नक़ल की गई थी। लैरी फ्लींट के हस्टलर वीडियो द्वारा निर्मित इस फ़िल्म में लीज़ा ऐन को अन्य महिला अश्लील कलाकारों के साथ कामुक दृश्यों में दिखलाया गया है जिन्होंने इस फ़िल्म में जानी-मानी महिला राजनीतिक हस्तियों जैसे हिलेरी क्लिंटन (दिग्गज़ अश्लील अभिनेत्री नीना हार्टली द्वारा अभिनीत) और कोंडोलीज़ा राइस (जैडा फ़ायर द्वारा अभिनीत) की नक़ल की थी। इस फ़िल्म को चुनाव वाले दिन 4 नवम्बर 2008 को रिलीज़ की गई।
अक्टूबर 31, 2008 को हस्टलर ने घोषणा की कि लीज़ा ऐन "ओबामा इज़ नेलिं' पेलिन" नामक एक दृश्य में अभिनय करने वाली थी जिसमें सेरा पेलिन के रूप में लीज़ा के रोमांचक कारनामें जारी थे लेकिन इस बार इसमें एक अलग बात थी क्योंकि इस बार साथ में बराक ओबामा की भी निंदा की गई। यह दृश्य केवल उनके हस्टलर सदस्यों के वेबसाइट के माध्यम से या फ़िल्म के ब्लू-रे रिलीज़ पर ही उपलब्ध था। यह DVD रिलीज़ पर उपलब्ध नहीं था। इस "बोनस दृश्य" को चुनाव से एक दिन पहले 3 नवम्बर 2008 को रिलीज़ किया गया। मार्च 2009 में इस बात की घोषणा की गई कि हस्टलर की "हू'ज़ नेलिं' पेलिन?" की अगली कड़ी के निर्माण करने की योजना है। जिसमें लीज़ा ऐन "सेरा पेलिन" के रूप में अपनी भूमिका को दोहराएंगी. फ़िल्म को 26 अगस्त 2009 को रिलीज़ किया गया और इसका शीर्षक ""लेटरमैन इज़ नेलिं पॉलिन"" रखा गया। उन्होंने एमिनेम के नए संगीत वीडियो "वी मेड यू" के एक कैमियो प्रस्तुति में "सेरा पेलिन" के रूप में अपनी भूमिका दोहराई.
अश्लील अभिनेता मित्र सी. जे. राइट से कुछ प्रोत्साहन प्राप्त करने के बाद, लीज़ा ऐन ने अंतरजातीय फ़िल्म, "हंग XXX" के साथ अपने निर्देशन की शुरुआत की जिसे जस्टिन स्लेयर इंटरनैशनल [Justin Slayer International] द्वारा सितम्बर 2009 में रिलीज़ किया गया।
टीना फेय, जिनकी नक़ल उन्होंने में की थी, ने मज़ाक में कहा कि लीज़ा ऐन को विदेश नीति के बारे में फेय और सारा पॉलिन से अधिक जानकारी है।
विंडसर विश्वविद्यालय
विंडसर विश्वविद्यालय (अंग्रेज़ी: "University of Windsor") कनाडा के एक सार्वजनिक विश्वविद्यालय है। इस विश्वविद्यालय की स्थापना १८५७ में हुई थी। अभी यहाँ विभिन्न पाठ्यक्रमों में १५,००० विद्यार्थी शिक्षा ग्रहण कर रहे हैं। यहाँ शिक्षा ग्रहण करने के लिए पूरी दुनिया से विद्यार्थी आते हैं। यहाँ विभिन्न प्रकार के शोध कार्य भी होते रहते हैं।
कैलिको
मूलत: भारत के कालीकट नाम पर वहाँ से इंग्लैंड जानेवाले सूती वस्त्र को कैलिको कहते थे। अब साधारण बुनावट के सफेद सूती कपड़े को इंग्लैंड में कैलिको कहते हैं।
कैलिको में अंतर्गत महीन से महीन मलमल से लेकर मोटे से मोटे मारकीन तक संमिलित है। साधारणत: कैलिको उन्हीं कपड़ों को कहते हैं जिनमें ताना और बाना एक मोटाई के रहते हैं। उसकी बुनावट में बाने को प्रत्येक धागा (सूत्र) ताने के धागों को एकांतरत: ऊपर चढ़कर और नीचे से होकर पार करता है। यदि ताने के धागों पर विचार किया जाए तो पता चलेगा कि ताने का प्रत्येक धागा भी बाने के धागों को एकातंरत: ऊपर चढ़कर और नीचे से होकर पार करता है। बदले बाने को ताने की अपेक्षा मोटा रखने से पॉपलिन नामक कपड़ा बनता है। बाने की अपेक्षा ताने को पर्याप्त मोटा रखने से रेप्प नामक कपड़ा बनता है, जो कुरसी की गद्दी आदि बनाने के काम आता है। अमरीका में कैलिको का अर्थ छींट माना जाता है। वहाँ स्त्रियों को परिहास में कैलिको कहते है, क्योंकि वे बहुधा छींट पहनती हैं।
महाद्वीपिय सेना
अमेरिकी महाद्वीप के ब्रिटिश उपनिवेशों द्वारा स्वाधीनता प्राप्ति के लिए 1775 ई. में इस सेना का गठन किया गया था और जॉर्ज वाशिंगटन को इसका सेनाप्रमुख नियुक्त किया गया था। इस सेना को अंततः अपने उद्देश्य में सफलता मिली और अमेरिका ब्रिटेन की पराधीनता से मुक्त हो गया।
हो ची मिन्ह शहर हवाई अड्डे
हो ची मिन्ह शहर हवाई अड्डे वियतनाम में सबसे बड़ा हवाई अड्डा है। यह शहर हो ची मिन्ह शहर, वियतनाम के सबसे बड़े शहर से 7 किमी है। फ्रेंच लोग इसे 1930 में बनाया गया था। यह वियतनाम युद्ध में एक महत्वपूर्ण एयरबेस था। 2009 में वह 13 लाख यात्रियों की सेवा की। हवाई अड्डे के रनवे दो (3200 मीटर और 3800 मीटर) है।
हो ची मिन्ह शहर
हो ची मिन्ह शहर वियतनाम में सबसे बड़ा शहर है। इसका क्षेत्र 2095 कि० मी० है, जनसंख्या 7100000 निवासी हैं। यह 1975 से पहले दक्षिण वियतनाम की राजधानी थी।
रघुनाथ कृष्ण जोशी
रघुनाथ कृष्ण जोशी (1936 – 2008) कैलिग्राफर, डिजाइनर, कवि एवं शिक्षक थे। वे देवनागरी के मंगल फॉण्ट के जनक थे। उनकी वजह से आज से हिन्दी और मराठी जैसी भाषाओं को इंटरनेट पर एक अलग पहचान मिली। वे वैदिक संस्कृत लिपि को मान्यता देने संबंधी एक प्रस्ताव लेकर अमरीका गए थे और वहाँ एअरपोर्ट पर ही उनका निधन हो गया। उन्होने भारत की सभी लिपियों का अध्ययन करके 'देशनागरी' नामक लिपि विकसित की।
वे भारतीय लिपियों के कम्प्यूटरीकरण हेतु सुन्दर फॉण्ट डिजाइन करने वाले, टाइपोग्राफर तथा कैलिग्राफर थे। वे देवनागरी लिपि हेतु यूनिकोड मानकों के निर्धारण के लिए निरन्तर कार्यरत थे। श्री जोशी ने अनेकानेक फॉण्ट्स के कम्प्यूटरीकरण किए, जिसमें लिनक्स प्लेटफॉर्म में हिन्दी का रघु, तथा माइक्रोसॉफ्ट विण्डोज का डिफॉल्ट हिन्दी फॉण्ट मंगल शामिल है। प्रोफेसर जोशी भारतीय भाषाओं/लिपियों के कम्प्यूटरीकरण को पूर्णतः फोनेटिक, सरल, सपाट और एकमुखी बनाने के लिए मौलिक शोधपूर्ण सरल प्रौद्योगिकी के मानकीकरण के लिए सतत् प्रयत्नशील थे।
जोशी को बचपन से ही शब्दों के साथ लगाव था। कोल्हापुर की एक दु‍कान के नामपट्ट से उनका अक्षरों के साथ नाता जुडा़। उसके बाद अक्षर और रकृ कभी भी अलग नहीं हुए।
1954 में उन्होंने मुंबई के जेजे स्कूल मे प्रवेश लिया। उस समय जेजे में टाइपोग्राफी नाम का विषय ही नहीं था। अभ्यास के लिए फ्रेंच और अन्य अक्षर रचनाओं का किया जाता था। 1963 में वे जेजे में अतिथि प्राध्यापक के रूप मे नियुक्त हुए। उन्होंने यहाँ अक्षरांकन (कैलिग्राफी) विषय प्रारंभ किया।
अक्षरों के इस पागलपन की वजह से ही रकृ ने शिलालेखों के अध्ययन का संकल्प लिया। शिलालेखों को खोजना, उनको पढ़ने और समझने के लिए एक ओर पुरातत्व वैज्ञानिकों के साथ रहने लगे तो दूसरी ओर व्यावसायिक क्षेत्र में डिजाइनें बनाकर नाम कमाया।
नेरोलॅक, यह है रंगों की कंपनी, उसके लिए भी श्वेत और श्याम (ब्लेक एंड व्हाइट) जमाने में रंगों के विज्ञापन को उन्होंने अक्षरांकन और कविता के माध्यम से लोकप्रिय किया। नेरोलॅक को लोकप्रिय बनाने में रकृ बहुत बड़ा योगदान था। कविता के क्षेत्र में भी रकृ ने बहुत प्रयोग किए।
हैंगर नामक कविता में पहली बार मराठी में हैंगर से लटके हुए शब्दों के रूप में कविता पढ़ने को मिली। रकृजी ने मूर्त कविता को नई जान देने का प्रयत्न किया। "शब्द केवल शब्द, स्वरूप क्यों नहीं?" यह उनके मन का प्रश्न था जिसके उत्तर के लिए ही मराठी कविता को नया स्वरूप मिला। यहाँ तक ही रकृ रूकेंगे कैसे?
उन्होंने हैपनिंग नामक कार्यक्रम से कला सीधा जनमानस तक पहुँचाने का प्रयास किया। जेजे से हुतात्मा चौक के बीच कहीं भी कैनवास फैलाकर अक्षरांकन शुरू कर देते थे और आने जाने वालों में कौतुहल जगाकर उनको अक्षरकुल में शामिल कर लेते थे।
यह हैपनिंग केवल मौज नहीं था। उनका मानना था कि प्रत्येक व्यक्ति में कला छुपी होती है और उसको सामने लाने के लिए उसे बस एक मौका दिया जाना चाहिए।
इसीलिए सभी लिपियों का अध्ययन करके उन्होंने 'देशनागरी' नामक लिपि विकसित की। जब वे उल्का में थे, तब उन्होंने अक्षरांकन के लिए स्कॉलरशिप शुरू की।
प्रोफेसर रा.कृ, जोशी जी का 5 फरवरी को सान फ्रांसिस्को, अमेरिका में दिल का दौरा पड़ने से निधन हो गया। प्रो॰ जोशी जी वैदिक संस्कृत स्वर-चिह्नों के यूनिकोड मानकीकरण के सम्बन्ध में यूनिकोड कोन्सोर्टियम की एक बैठक में विशेष उपस्थापन पेश करने के लिए सान-फ्रांसिस्को गए हुए थे। प्रो॰ जोशी सी-डैक मुम्बई में विजिटिंग डिजाइन स्पेशलिस्ट के रूप में कार्यरत थे।
अक्षरांकन
अक्षरांकन, सुलेख या कैलीग्राफी (Calligraphy) एक अक्षर कला है। इसकी सहायता से ब्रश/क्रोकिल/विभिन्न तरीके व स्ट्रोक के फाउण्टेन पेन व निब की सहायता से एक विशिष्ट शैली की स्वयं की लिखाई की डिजाइन प्रक्रिया को सीखा व अपनाया जाता हैं। आजकल का अक्षरांकन हस्तनिर्मित से लेकर कंप्यूटर के द्वारा निर्मित किया जाता है | कैलीग्राफी को पॉपकॉर्न (बब्लगम जैसे स्वाद वाली) लेखनशैली भी कहते हैं|
कैलीग्राफी अथवा अक्षरांकन लिखने की एक दृश्यात्मक शैली है. यह चौड़े नोक वाले लेख उपकरणों जैसे कि ब्रश आदि के द्वारा अक्षरों को एक पटल पर उंभारने की कला है। समकालीन कैलीग्राफी को कुछ इस तरह परिभाषित किया जा सकता है - "संकेतों को एक अर्थपूर्ण, सुव्यवस्थित और कौशलपूर्ण तरीके से आकार प्रदान करने की कला."
आधुनिक कैलीग्राफी के विविध परिक्षेत्र मे क्रियात्मक अभिलेखों और डिज़ाइन से लेकर ललित कला के वे नमूने भी शामिल है जिनकी लिखावट स्पष्ट नही होती है.
परंपरागत कैलीग्राफी मुद्रण कला और गैर-परंपरागत हस्त लेखन से बिल्कुल अलग होती है हालाँकि कैलीग्राफी मे इन दोनों का समावेश हो सकता है।
कैलीग्राफी आज भी विवाह और अन्य समारोहों के निमंत्रण पत्रो, फ़ॉन्ट डिज़ाइन और मुद्रण कला, मौलिक हस्त निर्मित प्रतीक चिह्न (लोगो) निर्माण, धार्मिक कला सामग्री, घोषणाओं, ग्रॅफिक डिज़ाइन, पेशेवर कॅलिग्रॅफिक आर्ट, प्रस्तर लेख और स्मृतिपत्र से संबंधित कार्यों मे प्रयुक्त होती है. फिल्म और टेलीविज़न जगत मे रंगमच की सहायक सामग्री (प्रॉप्स) और चलंत चित्रों मे भी कैलीग्राफी का उपयोग होता है। शपथ पत्रों, जन्म और मृत्यु प्रमाण पत्रों, मानचित्रों और अन्य लेखन कार्यों मे भी कैलीग्राफी का विशेष स्थान होता है।
कैलीग्राफी के लिए प्रयोग किए जाने वाले प्रमुख उपकरण हैं पेन और ब्रश. इसके लिए ऐसे पेन का प्रयोग किया जाता है जिनकी निब चपटी, गोल अथवा नुकीली होती है। कुछ विशेष प्रकार के सजावटी उद्देश्यों के लिए कई निब वाले पेन अथवा स्टील के ब्रश का भी प्रयोग किया जाता है. विशिष्ट शैली वाली कैलीग्राफी - जैसे कि गॉतिक स्क्रिप्ट - के लिए ठूंठदार निब काम आती है.
लिखने के लिए प्रयुक्त स्याही पानी के आधार वाली होती है और चित्रकारी मे काम आने वाली तेल आधारित स्याही से कम गाढ़ी होती है. अच्छी गुणवत्ता वाला कागज जिसमे सोखने की क्षमता अधिक होती है प्रयोग करने से लिखावट स्पष्ट होती है हालाँकि परचामनेट और वेल्यूम का भी अक्सर प्रयोग होता है क्योंकि इंसमे आई त्रुटियों को चाकू से खुरेदा जा सकता है.
१५ वीं सदी मे मुद्रण कला के व्यापक प्रसार के साथ ही सुसज्जित पांडुलिपियों के प्रचलन मे काफ़ी कमी आ गई. फिर भी मुद्रण कला के विस्तार का अर्थ कैलीग्राफी का ख़त्म होना नही था। १९वीं सदी के अंत मे विलियम मॉरिस और द आर्ट्स आंड क्रॅफ्ट्स मूवमेंट के दर्शन और एस्थेटिक्स संबंधी प्रभाव के कारण आधुनिक कैलीग्राफी के पुनरुत्थान का आरंभ हुआ। एड्वर्ड जॉनस्टन को आधुनिक कैलीग्राफी का जनक भी कहा जाता है। वास्तुविद् विलियम हॅरिसन कोवलीशव की प्रकाशित पुस्तक के पांडुलिपि के अध्ययन के बाद उनकी मुलाकात १८९८ मे द सेंट्रल स्कूल ऑफ आर्ट्स आंड क्रॅफ्ट्स के प्रिन्सिपल विलियम लेताबी से हुई जिन्होने उन्हे ब्रिटिश म्यूज़ीयम मे रखी पांडुलिपियों का भी अध्ययन करने को कहा.
इस सब के कारण जॉनस्टन के मन मे चौड़े कोने वाले पेन से की जाने वाली के प्रति कैलीग्राफी रूचि उत्पन्न हुई. उन्होने सितंबर १८९९ से सेंट्रल स्कूल इन साउथँप्टन रो, लंडन मे पढ़ाने का काम शुरू किया और वहीं एरिक गिल भी उनके प्रभाव मे आ गये. उसी साल फ्रँक पिक ने उन्हे लंडन अंडरग्राउंड के लिए एक नये प्रकार का टाइपफेस डिज़ाइन करने के लिए अनुबंधित किया जो आज भी थोड़े बहुत सुधार के साथ प्रयोग की जाती है.
हिन्दी कवियों की सूची
हिन्दी कविता की परम्परा बहुत लम्बी है। शिव सिंह सेंगर ने हिन्दी साहित्य के आदि काल के प्रथम कवि के रूप में 'पुष्य' या 'पुण्ड' का नाम प्रस्तावित किया है। कुछ विद्बान सरहपा को हिन्दी का पहला कवि मानते हैं। सरहपाद और उनके समवर्ती व परवर्ती सिद्धों ने दोहों और पदों के रूप में अपनी स्फुट रचनाएं प्रस्तुत कीं। रासोकाल तक आते-आते प्राचीन हिन्दी का रूप स्थिर हो चुका था। अपभ्रंश और शुरुआती हिन्दी परस्पर घुली-मिली दिखाई देती हैं। धीरे-धीरे हिन्दी में परिष्कार होता रहा और अपभ्रंश भाषा के पटल से लुप्त हो गई।
गोपालपुरा, माधौगढ़ तहसील
गोपालपुरा उरई (जालौन) की माधौगढ़ तहसील में एक स्थान है। यह ऐतिहासिक गोपालपुरा किले के लिए प्रसिद्ध है।
टंकणगत अशुद्धि
टंकणगत अशुद्धि या "टाइपोग्राफ़िकल एरर" वह लेखन में वह अशुद्धि है जो टंकण में चूक के कारण उत्पन्न होती है, तथा मूल लेख में शुद्ध होती है या टंकणकर्ता के मस्तिष्क तक सही रूप में पहुँची होती है, केवल टंकण के समय गलत हुई होती है।
अक्षर कला टंकण
राष्ट्रीय पर्यावरण अभियांत्रिकी अनुसंधान संस्थान
राष्ट्रीय पर्यावरण अभियांत्रिकी अनुसंधान संस्थान (NEERI नीरी) सीएसआईआर का एक उपक्रम है। यह नागपुर में स्थित है। यह पर्यावरण विज्ञान एवं इंजीनियरी से सम्बन्धित अनुसंधान एवं एवं व्यावहारिक सुझाव देता है।
सतत पोषणीय विकास (संपोषित विकास) हेतु पर्यावरण विज्ञान एवं अभियांत्रिकी के क्षेत्र में नेतृत्व।
नीरी एक ऐसे विश्व की कल्पना करता है जिसमें :– प्राकृतिक संसाधन, जिस पर सभी जीवन एवं मानव कार्यकलाप आश्रित हैं, के उत्पादक एवं सतत पोषणीय/संपोषित उपयोग की उपलब्धि के लिए व्यक्तियों और संस्थाओं को समर्थ बनाने का;मोटा पाठ
कवि सम्मेलन
कवि सम्मेलन हिंदी कवियों के काव्यपाठ का आयोजन है।
हिन्दी प्रेमी पूरी दुनिया में हिन्दी कवि सम्मेलन आयोजित करवाते हैं। विश्व का कोई भी भाग आज कवि सम्मेलनों से अछूता नहीं है। भारत के बाद सबसे अधिक कवि सम्मेलन आयोजित करवाने वाले देशों में अमरीका, दुबई, मस्कट, सिंगापोर, ब्रिटेन इत्यादि शामिल हैं। इनमें से अधिकतर कवि सम्मेलनों में भारत के प्रसिद्ध कवियों को आमंत्रित किया जाता है। भारत में वर्ष भर कवि सम्मेलन आयोजित होते रहते हैं। भारत में कवि सम्मेलन के आयोजकों में सामाजिक संस्थाएं, सांस्कृतिक संस्थाएं, सरकारी संस्थान, कार्पोरेट और शैक्षिक संस्थान अग्रणी हैं। पुराने समय में सामाजिक संस्थान सबसे ज़्यादा कवि-सम्मेलन करवाते थे, लेकिन इस सहस्राब्दी के शुरूआत से शैक्षिक संस्थानों ने सबसे ज़्यादा सम्मेलन आयोजित किए हैं।
कवि सम्मेलनों के आयोजन के ढंग में भी भारी बदलाव आए हैं। यहां तक कि अब कवि सम्मेलन इंटरनेट पर भी बुक किए जाते हैं।
कवि सम्मेलन के पारम्परिक रूप में अब तक बहुत अधिक बदलाव नहीं देखे गए हैं। एक पारम्परिक कवि सम्मेलन में अलग अलग रसों के कुछ कवि होते हैं और एक संचालक होता है। कवियों की कुल संख्या वैसे तो २० या ३० तक भी होती है, लेकिन साधरणतः एक कवि सम्मेलन में ७ से १२ तक कवि होते हैं। २००५ के आस पास से कवि सम्मेलन के ढांचे में कुछ बदलाव देखने को मिले। अब तो एकल कवि सम्मेलन भी आयोजित किए जाते हैं (हालांकि उसे कवि-सम्मेलन कहना उचित नहीं है क्योंकि सम्मेलन बहुवचन में आता है, परन्तु अब ऐसे भी काव्य पाठ हो रहे हैं)। एक पारम्परिक कवि सम्मेलन में कवि मंच पर रखे गद्दे पर बैठते हैं। मंच पर दो माईकें होती हैं- एक वह, जिस पर खड़े हो कर कवि एक एक कर के कविता-पाठ करते हैं और दूसरा वो, जिसके सामने संचालक बैठा रहता है। संचालक सर्वप्रथम सभी कवियों का परिचय करवाता है और उसके बाद एक एक कर के उन्हें काव्य-पाठ के लिए आमंत्रित करता है। इसका क्रम साधारणतया कनिष्ठतम कवि से वरिष्ठतम कवि तक होता है।
कटपयादि
कटपयादि (= क ट प य आदि) संख्याओं को शब्द या श्लोक के रूप में आसानी से याद रखने की प्राचीन भारतीय पद्धति है। चूंकि भारत में वैज्ञानिक/तकनीकी/खगोलीय ग्रंथ पद्य रूप में लिखे जाते थे, इसलिये संख्याओं को शब्दों के रूप में अभिव्यक्त किये बिना विषय का समुचित विवेचन नहीं किया जा सकता था। भारतीय चिन्तकों ने इसका समाधान 'कटायादि' के रूप में निकाला।
इसमें शून्य (०) से नौ (९) तक के दस अंकों को देवनागरी के दस वर्णों से निरुपित कर दिया जाता है। इस पद्धति की विशेषता है कि एक ही अंक को कई वर्णों (व्यंजनों) से निरूपित किया जाता है जबकि कुछ वर्ण कोई अंक निरुपित नहीं करते - इससे यह लाभ होता है कि संख्याओं के लिये अर्थपूर्ण शब्द बनाने में आसानी होती है। अर्थपूर्ण शब्द रहने से याद करने में सरलता होती है।
शंकरवर्मन द्वारा रचित सद्रत्नमाला का निम्नलिखित श्लोक इस पद्धति को स्पष्ट करता है -
अर्थ: न, ञ तथा अ शून्य को निरूपित करते हैं। (स्वरों का मान शून्य है) शेष नौ अंक क, ट, प और य से आरम्भ होने वाले व्यंजन वर्णों द्वारा निरूपित होते हैं। किसी संयुक्त व्यंजन में केवल बाद वाला व्यंजन ही लिया जायेगा। बिना स्वर का व्यंजन छोड़ दिया जायेगा।
अत: वर्णों के मान निम्नलिखित तालिका के अनुसार होंगे -
[शब्द के अक्षरों को उल्टे क्रम में लिया जाता है] शब्द -- कटपयादि संख्या
शतरंज का इतिहास
शतरंज का इतिहास कम से कम १५०० वर्ष पुराना है। इस खेल का सबसे पुराना रूप छठवीं शदी में भारत में जन्मा। भारत से यह फारस (आधुनिक ईरान) पहुँचा। जब अरबों ने फारस को जीता तब उनके द्वारा यह दक्षिणी यूरोप में पहुँचा। यूरोप में यह खेल अपने वर्तमान स्वरूप में पन्द्रहवीं शताब्दी में आरम्भ हुआ।
आर्यभट्ट की संख्यापद्धति
आर्यभट्ट ने आर्यभटीय के 'गीतिकापादम्' नामक अध्याय में संख्याओं को 'शब्दों' के रूप में बदलने की पद्धति का विवरण दिया है। इस पद्धति की मुख्य विशेषता यह है कि इसके उपयोग से गणित तथा खगोलिकी में आने वाली संख्याएँ भी श्लोकों में आसानी से प्रयुक्त की जा सकती थीं। इस पद्धति का आधार आर्यभट्ट की महान रचना आर्यभटीय के प्रथम अध्याय (गीतिकापदम्) के द्वितीय श्लोक में वर्णित है।
आर्यभट को अपना ग्रंथ पद्य में लिखना था, गणित व ज्योतिष के विषयों को श्लोकबद्ध करना था। प्रचलित शब्दांकों से आर्यभट का काम नहीं चल सकता था, इसलिए उन्होंने संस्कृत वर्णमाला का उपयोग करके एक नई वर्णांक या अक्षरांक पद्धति को जन्म दिया। संस्कृत व्याकरण के विशिष्ट शब्दों का उपयोग करके आर्यभट ने अपनी नई अक्षरांक-पद्धति के सारे नियम एक श्लोक में भर दिए। ग्रंथ के आरंभ में ही अपनी नई अक्षरांक पद्धति को प्रस्तुत कर देने के बाद आर्यभट अब बड़ी-बड़ी संख्याओं को अत्यंत संक्षिप्त रूप में प्रस्तुत रूप में रखने में समर्थ थे। उन्होंने शब्दांकों का भी काफी प्रयोग किया है।
वह अद्भुत श्लोक है-
अर्थात् क से प्रारंभ करके वर्ग अक्षरों को वर्ग स्थानों में और अवर्ग अक्षरों को अवर्ग स्थानों में (व्यवहार करना चाहिए), (इस प्रकार) ङ और म का जोड़ य (होता है)। वर्ग और अवर्ग स्थानों के नव के दूने शून्यों को नव स्वर व्यक्त करते हैं। नव वर्ग स्थानों और नव अवर्ग स्थानों के पश्चात् (अर्थात् इनसे अधिक स्थानों के उपयोग की आवश्यकता होने पर) इन्हीं नव स्वरों का उपयोग करना चाहिए।
'आर्यभटीय' के भाष्यकार परमेश्वर कहते हैं- 'केनचिदनुस्वारादिविशेषण संयुक्ताः प्रयोज्या इत्यर्थः' अर्थात् किसी अनुस्वार आदि विशेषणों का उपयोग (स्वरों में) करना चाहिए।
संस्कृत वर्णमाला में क से म तक पच्चीस वर्ग अक्षर हैं और य से ह तक आठ अवर्ग अक्षर हैं। संख्याओं के लिखने में दाहिनी ओर से पहला, तीसरा, पाँचवाँ अर्थात् विषम स्थान और दूसरा, चौथा, छठा आदि सम स्थान अवर्ग स्थान है। क से म तक 25 अक्षर हैं। आर्यभट ने इन्हें 1 से 25 तक मान दिए हैं अर्थात् क = 1, ख = 2, ग = 3 आदि । य अवर्ग अक्षर है। इसका मान ङ और म के योग के बराबर अर्थात् 30 है। इसी प्रकार र = 40, ल = 50 और ह = 100।
अइउण। ऋलुक् । एओङ्। ऐऔच् । अर्थात् अ, इ, उ, ऋ, लृ, ए, ऐ, ओ तथा औ नव स्वर हैं। इन स्वरों का उपयोग नव वर्ग और नव अवर्ग स्थानों को प्रकट करने के लिए करना है।
सम्पूर्ण सारणी नीचे दी गयी है -
चिलास
चिलास या चलास (उर्दू: چلاس), पाक-अधिकृत कश्मीर के गिलगित-बलतिस्तान क्षेत्र के दिआमेर ज़िले में स्थित एक छोटा-सा क़्स्बा है जो उस ज़िले की राजधानी भी है। यह काराकोरम राजमार्ग के द्वारा रेशम मार्ग से जुड़ता है साथ ही यह राजमार्ग इसे दक्षिण मे इस्लामाबाद से जोड़ता है। काराकोरम राजमार्ग पर चिलास से इस्लामाबाद के रास्ते में दासु, मनसेहरा, ऐबटाबाद और हरिपुर नगर आते हैं जबकि, इसके उत्तर में यह गिलगित और सोस्त के रास्ते चीनी शहरों कशगार और ताशकुरगन से जुड़ता है।
शाहराह-ए-काराकोरम के साथ-साथ अब तक तक़रीबन २०,००० से ज़्यादा ऐसी चट्टानें और स्थान मिले हैं जो प्राचीन संस्कृति के चिह्न देते हैं। गिलगित-बल्तिस्तान में हुन्ज़ा और हरिबन की जानिब दस बड़ी जगहें पुरातन स्थलों की मौजूदगी की वजह से निहायत अहम हैं। यह उन गुज़रे हुए हमलावरों, व्यापारियों और यात्रियों की यादगार हैं जिन्होनें प्राचीनकाल में यहाँ सफ़र किया। ५००० से १००० ईसापूर्व के दौर की यहाँ शिलाएँ तराशी हुई हैं जिनमें जानवर, तिकोने मनुष्य और शिकार करते लोग दिखाए गए हैं। जानवरों का आकार मनुष्यों से बड़ा दर्शाया गया है। यह चट्टानों पर पत्थर के औज़ारों से बनाए गए थे और उन औज़ारों की चोटें भी आज तक दिखाई देती हैं।
माहिर आसार क़दीमा कारल जैट मार ने इन तमाम आसार का बग़ोर मुशाहिदा क्या और इस इलाके की तारीख़ को यकजा क्या है। इन तमाम मुशाहिद अत को इन के मशहूर ज़माना तसानीफ़ में मुलाहिज़ा की जा सकता है।
पाकिस्तान के महकमा आसार क़दीमा के मुताबिक इन आसार में खअरो सत्तानी लफ्ज़ कअब्बूह या कामबवो कसरत से मिला है। इस लफ्ज़ का तक़रीबन हर क़दीम निशानी में मौजूद होना महकमा के मुताबिक इस बात की निशानदही करता है कि चलास भी एक वक्त में ज़रूर क़दीम रियासत कामबोज्ह का हिस्सा रहा हो गा।
चिलास का इंतिज़ाम वफ़ाक़ी इदारे चलाते हैं, जो कि गिलगित-बल्तिस्तान की सरकारी व्यवस्था के तहत है। यहाँ गर्मियाँ गर्म और सर्दियाँ ख़ुशक और सर्द होती हैं। यहाँ पहुंचने के दो बड़े रास्ते हैं। पहला रास्ता काराकोरम राजमार्ग है जबकि दूसरा काग़ान वादी से होते हुऐ बाबूसर दर्रे से आता है। चिलास वादी के ठीक पूर्व से सिन्धु नदी बहती है और ग़ैर-मुल्की सैलानी को यहाँ आने और होटलों में ठहरने के लिए विशेष इजाज़त मिलनी ज़रूरी होती है।
क्योटो
क्योतो जापान के यमाशिरों प्रांत में स्थित नगर है। क्वामू शासन काल में इसे 'हे यान जो' अर्थात् 'शांति का नगर' की संज्ञा दी गई थी। ११वीं शताब्दी तक क्योतो जापान की राजधानी था और आज भी पश्चिमी प्रदेश की राजधानी है। १८९० ई. में इस नगर को बीवा झील सें लगभग ७ मील लंबी नहर द्वारा संबंधित कर दिया गया।
विशाल मंदिरों, भव्य प्रासादों और कलात्मक भवनों के लिए क्योतो संपूर्ण जापान में प्रसिद्ध है। यहाँ रेशम के कपड़े, चीनी मिट्टी के बर्तन, कसीदाकारी, रंगनिर्माण, पंखा, खिलौना और अन्य प्रकार के धातु के बर्तनों का उद्योग अधिक विकसित है। यह जापान में बौद्ध धर्म का सबसे बड़ा केंद्र है। यहाँ एक विश्वविद्यालय तथा एक कलाकेंद्र हैं।
सुरजीत सिंह
सुरजीत सिंह ने एक भारतीय वंश जो फिजी में शतरंज के विकास में बहुमूल्य योगदान दिया है की फ़ीजी. वह एक स्थानीय पहले पैदा हुए फिजी में शतरंज खिलाड़ियों में से एक था। वह फिर से दक्षिण प्रशांत विश्वविद्यालय शतरंज क्लब के शुरू कर दिया। वह फिजी शतरंज संघ के संस्थापक सदस्य थे। वह रैंकों के माध्यम से गुलाब के लिए 1988 में राष्ट्रपति किया जाना है। वह सामना करने वाली चेहरा कक्षाओं के माध्यम से शतरंज क्लब और शिक्षण शतरंज की स्थापना और प्रिंट मीडिया के माध्यम से उपयोग शतरंज को बढ़ावा दिया। वह एक 1980 के दशक में फिजी में अग्रणी शतरंज खिलाड़ियों में से एक था। वह 1986 और 1988 में कप्तान और खिलाड़ी 1 बोर्ड के रूप में शतरंज ओलंपियाड में फिजी का प्रतिनिधित्व किया। 1983 में वह रेटिंग फिजी शतरंज संघ द्वारा प्रयोग किया जाता प्रणाली कम्प्यूटरीकृत।
उन्होंने यह भी एक व्यापार संघी था, फिजी अध्यापक संघ के भीतर आयोजित कार्यकारी पदों होने 1979 से 1983 के. इस प्रकार है: 1979 - कार्यकारिणी समिति सदस्य - Tailevu शाखा 1980-1981 - उपाध्यक्ष - Tailevu शाखा 1982 - राष्ट्रपति - Tailevu शाखा 1983 - कार्यकारिणी समिति सदस्य - Tailevu शाखा
अभिजाततंत्र
अभिजाततंत्र (अरिस्टॉक्रैसी) वह शासनतंत्र है जिसमें राजनीतिक सत्ता अभिजन के हाथ में हो। इस संदर्भ में "अभिजन" का अर्थ है कुलीन, विद्वान, सद्गुणी, उत्कृष्ट। पश्चिम में "अरिस्टॉक्रैसी" का अर्थ भी लगभग यही है। अफ़लातून (प्लेटो) और उसके शिष्य अरस्तू ने अपनी पुस्तकों में अरिस्टाक्रैसी को बुद्धिमान, सद्गुणी व्यक्तियों का शासनतंत्र माना है।
अभिजाततंत्र का उल्लेख प्राय: अनेक देशों के इतिहास में मिलता है। विद्वानों का मत है कि भारत में भी प्राचीन काल में कुछ अभिजाततंत्र थे। अफ़लातून की सुविख्यात पुस्तक "रिपब्लिक" में वर्णित आदर्श नगरव्वयस्था सर्वज्ञ दार्शनिकों का अभिजाततंत्र है। इन दार्शनिकों के लिए अफ़लातून ने कौटुंबिक और संपत्ति संबंधी साम्यवाद की व्यवस्था की है।
राज्यदर्शन के इतिहास में धनिकतंत्र को भी कभी-कभी अभिजाततंत्र माना गया है। इसके दो कारण हैं। प्रथम, दोनों में शासनसत्ता एक व्यक्ति या समस्त वयस्क नागरिकों के हाथ में न होकर थोड़े से व्यक्तियों के हाथ में होती है। दूसरे, कुछ का मत है कि धनसंचय चरत्रिवान ही कर सकते हैं और इस प्रकार वह सद्गुण की अभिव्यक्ति है। अनेक आधुनिक समाजशास्त्रियों का मत है कि राजतंत्र और जनतंत्र में भी वास्तव में संप्रभुता थोड़े से व्यक्तियों के ही हाथ में होती है। राजा को शासन संचालन के लिए चतुर राजनीतिज्ञों की सहायता पर निर्भर रहना पड़ता है। जनतंत्र में भी प्राय: सामान्य जनता को राजनीति में रुचि नहीं होती, वह अनुगामी होती है। शासन की बागडोर जनतंत्र में भी चतुर राजनीतिज्ञों के ही हाथ में होती हैं और वे धनी होते हैं। वास्तविक राजनीतिक प्रक्रिया में जो संम्पन्न हैं, वही चतुर हैं, वही राजनीतिज्ञ हैं, प्रशासन और राजनीतिक दलबंदी में उन्हीं का सिक्का चलता है।
किंतु अभिजन की नियुक्ति कैसे हो? यदि जननिर्वाचन द्वारा, तो वह एक प्रकार का जनतंत्र है। यदि अन्य किसी प्रकार से, तो अभिजन शासन संकीर्ण, स्वार्थी, दुर्विनीत और धनप्रिय हो जाते हैं और अपनी क्षमता को परिवर्तित परिस्थिति के अनुरूप नहीं रख पाते।
आज जनतंत्र और अभिजाततंत्र की प्रमुख समस्या यही है कि किसी प्रकार राज्य में धन के वृद्धिशील प्रभाव का निराकरण हो और जनसाधारण बुद्धिमान् सेवापरायण व्यक्तियों को अपना शासक निर्वाचित करें।